**Viralliset agilitykilpailut** **6.12.2017**

**Koivukylän koiraharrastajat ry**

Tervetuloa Koivukylän koiraharrastajat ry:n järjestämiin itsenäisyyspäivän agilitykilpailuihin keskiviikkona 6.12.2017.

Kilpailun tuomareina toimivat Henri Luomala ja Janne Karstunen.

Kilpailupaikkana on Racinel Areena (halli) Ojangossa (Pitkäsuonkuja 6, 01200 Vantaa). Hallin alustana on kimmoisa Saltexin kumirouhetekonurmimatto. Kilpailut käydään kahdella radalla (A-kisa vasen kenttä ovilta katsottuna ja B-kisa oikealla), mutta vain yhdellä radalla kerrallaan. Kisapaikalla on wc sekä buffetti. Buffettia varten varaathan käteistä rahaa mukaan ostoksia varten! Sponsorina kisoissa toimii Citymarket Jumbo, Citymarket Koivukylä sekä HK.

Alla olevasta taulukosta näet tuomarikohtaisen luokkajaon sekä oman luokkasi ***arvioidun*** rataan tutustumisajan. **Ilmoittaudu kisapaikalla viimeistään puoli tuntia ennen oman luokkasi arvioitua rataantutustumisaikaa**. Huomioithan, että aikataulu on ohjeellinen – aikataulua voidaan aikaistaa enintään puoli tuntia. Ensimmäistä kertaa kilpailevat koirat mitataan ja kilpailukirjat vahvistetaan ennen luokan alkua. **Mitattavien koirien tulee olla kisapaikalla jo 45 minuuttia ennen oman luokkansa arvioitua rataan tutustumisaikaa.**

**A-kenttä**

|  |  |  |  |
| --- | --- | --- | --- |
| **Luokka** | **Startteja** | **Arvioitu rataantutustumisaika** | **Tuomari** |
| **Mini 1A** | **16** | **8:30** | Henri Luomala |
| **Medi 1A** | **8** | **8:30** | Henri Luomala |
| **Maksi 1A** | **27** | **9:15** | Henri Luomala |
| **Mini 2A** | **11** | **11.:35** | Henri Luomala |
| **Medi 2A** | **8** | **11:35** | Henri Luomala |
| **Maksi 2A** | **15** | **12:15** | Henri Luomala |
| **Mini 3A** | **22** | **14:10** | Janne Karstunen |
| **Medi 3A** | **24** | **16:10** | Janne Karstunen |
| **Maksi 3A** | **22** | **16:50** | Janne Karstunen |

**B-kenttä**

|  |  |  |  |
| --- | --- | --- | --- |
| **Luokka** | **Startteja** | **Arvioitu rataantutustumisaika** | **Tuomari** |
| **Mini 1B** | **17** | **10:00** | Henri Luomala |
| **Medi 1B** | **8** | **10:00** | Henri Luomala |
| **Maksi 1 B** | **27** | **10:45** | Henri Luomala |
| **Mini 2B** | **11** | **12:50** | Henri Luomala |
| **Medi 2B** | **8** | **12:50** | Henri Luomala |
| **Maksi 2B** | **15** | **13:30** | Henri Luomala |
| **Mini 3B** | **21** | **14:50** | Janne Karstunen |
| **Medi 3B** | **24** | **15:30** | Janne Karstunen |
| **Maksi 3B** | **22** | **17:35** | Janne Karstunen |

Kilpailuiden arvioitu päättymisaika klo 18:10.

**Houkutusten highway**

Itsenäisyyspäivän kisojen yhteydessä järjestetään kisaamista odottaville ja yleisölle viihdykkeeksi "Houkutusten highway". Leikkimielisessä kisassa kisataan aikaa vastaan ja pyritään ohittamaan houkutukset mahdollisimman nopeasti.

Kisassa koiran tulee juosta ohjaajan luokse suurten houkutusten läpi, reitillä voi olla niin itsenäisyyspäivän herkkuja kuin lelujakin.
Kisaa käydään koko päivän A-radan aikana, B-radan päädyssä. Näin ei häiritä suorituksilla B-radan kisaajia.

Kisa suoritetaan pareittain ja kahdella koiralla; yhteisaika ratkaisee. Kisassa on kaksi luokkaa: lapset (alle 12-vuotiaat) ja lapsenmieliset (yli 12-vuotiaat). Osallistumismaksu on euron ja molempien luokkien parhaimman ajan saaneet parit palkitaan illan päätteeksi (palkinnot toimitetaan voittajille jälkeenpäin, jos ei kisapaikalla satu enää olemaan).

Paikan päälle voi siis ottaa mukaan myös perheen pienimmät osallistumaan Houkutusten highwaylle! Osallistuvan koiran ei tarvitse myöskään olla mukana itse virallisissa agilitykisoissa vaan turistikoirat saavat toki myös kokeilla taitojaan. Turistikoirien rokotusten tulee kuitenkin olla kunnossa.

**Muistathan ottaa kisoihin mukaasi:**

* Rokotustodistuksen
* Kilpailukirjan (voi ostaa myös kisapaikalta hintaan 3 euroa)
* Koirasi rekisteritodistuksen tai x-rotuisen omistajatodistuksen
* Agilitylisenssin tai lisenssin maksukuitin
* Osallistumismaksun kuitin tarvittaessa

Kilpailuun osallistuvien koirien tulee olla rokotettu ja tunnistusmerkitty Suomen Kennelliiton määräysten mukaisesti. Kilpailussa noudatetaan antidopingsääntöjä. Tunnistusmerkinnät tarkastetaan pistokokein sekä kaikilta ensikertalaisilta.

Voit tulostaa itsellesi lähtölistan nettisivuiltamme <http://www.koivukylankoiraharrastajat.fi/ajankohtaista>.

Lähtölistat löytyvät kisapaikan ilmoitustaululta, mutta niitä ei ole jaettavana kilpailijoille.

Ilmoitathan luokkanoususta tai poisjäännistä mahdollisimman pian, kuitenkin viimeistään kisapäivän aamuna:

* Ennen kisapäivää sähköpostitse osoitteeseen koivukisat@gmail.com,
* Kisapäivänä tekstiviestillä vastaavalle koetoimitsijalle:

**Noora Koski ja Paula Luomala / 040-7228931**

(mukaan koiran numero, luokka, rekisterinumero, nimi, rotu ja ohjaaja).

Osallistumismaksun palautukseen oikeuttavat juoksu- tai lääkärintodistukset tilitietoineen tulee postittaa kolmen arkipäivän kuluessa kisoista osoitteeseen Hanna Sillanpää, Sunilantie 12 A, 00720 Helsinki.

**Koivukylän koiraharrastajat ry toivottaa**

**menestyksekästä kilpailupäivää!**

**Ajo-ohje Racinel Areenalle**

Osoite: Pitkäsuontie 6, 01200 Vantaa

Jos tulet Turun, Hämeenlinnan, Porin, Tuusulan tai Lahden suunnasta, käänny kehä 3:lle itään. Kehä3:lla valitse liittymä 52 "Länsimäki/Vaarala" ja siitä liikenneympyrän kautta Pitkäsuontielle, siinä myös viitat "Racinel AREENA" ja "Ojangon Koiraurheilukeskus".

Mikäli tulet Porvoon suunnasta, käänny liittymästä 53: Kehä III/E18 länteenpäin: Turku/Lentokenttä.

Heti loiva oikea risteyksestä rampille ja siitä liikenneympyrän kautta Pitkäsuontielle, siinä myös viitat "Racinel AREENA" ja "Ojangon Koiraurheilukeskus".